
Gwaith Paratoi ar gyfer Gweithdy 1

Cwblhewch y tasgau gofynnol cyn mynychu'r gweithdy.

Nodwch gyda’ch mentor yr hyn rydych chi'n ei ystyried yn brif anghenion datblygu/dysgu ar gyfer y flwyddyn nesaf gan ddefnyddio'r 3 canlyniad Dysgu Gofal Cymdeithasol Cymru (Gweler ymarfer 6 isod ac atodiad 1). 
Darllenwch Tasg 1, rhan a) yn y portffolio a chael golwg ar ganlyniadau dysgu a meini prawf marcio Gofal Cymdeithasol Cymru yn y llawlyfr (atodiad 4).

Ymarfer Adfyfyriol Feirniadol
Ymarfer 1

Pam fod ymarfer adfyfyriol mor bwysig ar gyfer gwaith cymdeithasol?
	Sylwadau:

	

	

	

	




Ymarfer 2 – Deallusrwydd Emosiynol
Pam rydych chi’n meddwl ei fod yn bwysig i adnabod eich emosiynau mewn perthynas â'ch gwaith? 
Efallai eich bod am ystyried beth allai fynd o'i le, yr effaith bosibl a’r canlyniadau i unigolion yr ydym yn gweithio â hwy, a'r effaith ar wneud penderfyniadau proffesiynol?
Gall perthnasu hyn i ddigwyddiad/ achos rydych wedi bod ynghlwm ag o fod o gymorth, ystyriwch eich emosiynau ac effaith hynny.
	Sylwadau:

	

	

	

	








Ymarfer 3 – ADOLYGIAD DATBLYGIADOL – Tasg 1- rhan a) 


Canllawiau
Ystyriwch ble rydych chi nawr a ble hoffech chi fod erbyn diwedd y rhaglen?

Myfyriwch ar eich blwyddyn gyntaf yn ymarferol ac edrychwch yn ôl ar yr hyn rydych wedi'i ddysgu/beth sydd wedi eich helpu i ddatblygu. Wrth ystyried hyn, nodwch eich prif anghenion dysgu mewn perthynas â phob un o'r tri chanlyniad dysgu Gofal Cymdeithasol Cymru ar gyfer eich ymarfer dros y flwyddyn i ddod (hyd y rhaglen). Ystyriwch sut y gallwch gynllunio i ddiwallu'r anghenion hyn. 

Sicrhewch eich bod yn meddwl am o leiaf un angen dysgu o dan bob pennawd.

Meddyliwch am fylchau yn eich gwybodaeth a'ch sgiliau gan ystyried y meysydd datblygiad proffesiynol a nodwyd gyda'ch mentor/goruchwyliwr o'ch cynllun datblygiad personol blwyddyn gyntaf mewn ymarfer.


Cwestiwn 1

1. Dadansoddi wrth Asesu i Lywio Ymyriadau

Defnyddiwch fodel myfyriol o'ch dewis i edrych yn ôl ar yr hyn rydych wedi'i gyflawni hyd yma o dan y canlyniad dysgu: dadansoddi wrth asesu i lywio ymyriadau. 

Yn seiliedig ar hyn, ceisiwch nodi a chyfiawnhau eich anghenion dysgu dros y 12 mis nesaf.

Ystyriwch: Oruchwyliaeth, dysgu, hyfforddiant, ymchwil a sut mae'r rhain wedi cyfrannu at eich datblygiad proffesiynol? 

	Sylwadau:

	

	

	

	




Cwestiwn 2.

Cydweithio ag unigolion sydd angen gofal a chymorth, eu gofalwyr a gweithwyr proffesiynol eraill
Defnyddiwch fodel adfyfyriol i: 
· Edrych yn ôl ar eich profiad hyd yma o gydweithio ag unigolion/teuluoedd a/neu ofalwyr yn ogystal â gweithwyr proffesiynol eraill.
· Yn seiliedig ar hyn ceisiwch nodi a chyfiawnhau eich anghenion dysgu o dan y canlyniad dysgu hwn dros y 12 mis nesaf.

· Ystyriwch: Oruchwyliaeth, dysgu, hyfforddiant, ymchwil a sut mae'r rhain wedi cyfrannu at eich datblygiad proffesiynol?
	
Sylwadau:

	

	

	

	








Cwestiwn 3

· 3-Cymhwyso barn broffesiynol mewn sefyllfaoedd cynyddol gymhleth

Defnyddiwch fodel adfyfyriol o'ch dewis i edrych yn ôl ar yr hyn rydych wedi'i gyflawni hyd yma o dan y canlyniad dysgu: cymhwyso barn broffesiynol mewn sefyllfaoedd cynyddol gymhleth. 
· Yn seiliedig ar hyn, ceisiwch nodi a chyfiawnhau eich anghenion dysgu dros y 12 mis nesaf.
· Ystyriwch: Oruchwyliaeth, dysgu, hyfforddiant, ymchwil a sut mae'r rhain wedi cyfrannu at eich datblygiad proffesiynol? 

	Sylwadau:

	

	

	











Damcaniaethau a Modelau Adfyfyriol ar gyfer Ymarfer 2

Donald Schön (1983) 
“Reflection in action”
“Reflection on action”
“Reflection for action” (Killian and Todnem, 1991)  


[image: Gibbs Reflective Model | Assignment Freelancers]

Kolb
· Beth oedd y digwyddiad?
· Beth oedd eich meddyliau a’ch teimladau chi ynghylch y profiad?
· Sut allwch chi ddefnyddio eich profiadau blaenorol a’ch gwybodaeth i’ch cynorthwyo i wneud synnwyr o’r profiad hwn?
· Pe byddai hyn yn digwydd eto, beth fyddech chi’n ei wneud yn wahanol? 
· Pa wybodaeth ychwanegol ydych chi ei hangen?

Jasper, Cylch Tri Cham (2013) “ERA” Profiad-Adfyfyrio-Gweithredu:
 
· Dechreuwch gyda'r profiad. Gall y profiad hwn fod yn gadarnhaol neu'n negyddol, neu gymysgedd o'r ddau. 
· Adfyfyriwch ar yr hyn sydd wedi digwydd. Bydd hyn yn eich galluogi i feddwl trwy'r profiad, archwilio meddyliau a theimladau am yr hyn a ddigwyddodd a phenderfynu ar y camau nesaf.
· Gweithredwch.Bydd yr hyn a wnawn o ganlyniad i brofiad yn wahanol yn dibynnu ar yr unigolyn.  
· Bydd y weithred hon yn arwain at brofiad arall a bydd y cylch yn parhau.
Jasper, M. (2013). Beginning Reflective Practice. Andover: Cengage Learning.






Ymrfer Ychwanegol-Sut ydych chi’n adfyfyrio?
Sut ydych chi’n adfyfyrio? 
Tynnwch lun/delwedd neu ychydig eiriau rydych chi'n teimlo sy'n crynhoi sut rydych chi'n adfyfyrio? Efallai y byddwch am ymestyn hyn i ddangos sut rydych chi'n adfyfyrio ar wahanol gamau e.e. cyn, yn ystod ac ar ôl digwyddiad.  Gallwch fod mor greadigol ag y dymunwch.
	











· Gallwch fod yn greadigol wrth adfyfyrio. Isod mae'r model tywydd a wnaed gan fyfyrwyr yn un o sesiynau hyfforddi Siobhan Maclean i roi rhai syniadau i chi.
· Heulwen – Beth aeth yn dda? Beth oedd yn teimlo’n dda? [image: Sun]
· Glaw – Beth aeth ddim gystal? [image: A cloud with rain drops

Description automatically generated]
· Mellt a Tharannau – Beth oedd yn annisgwyl?[image: A grey cloud with lightnings and a black background

Description automatically generated]
· Niwl – Lle aethoch ar goll? Beth oeddech methu ei weld ar y pryd a pham?         [image: A grey sun and cloud

Description automatically generated]                      
(Maclean, 2011) 



















Atodiadau

Atodiad 1
Canlyniadau Dysgu Gofal Cymdeithasol Cymru ar gyfer tasg 1 rhan a & b 

Canlyniad Dysgu
· Dadansoddi with asesu i lywio ymyriadau
1.5 Adfyfyrio’n feirniadol i werthuso dadansoddiad eich hun mewn asesiadau gwaith cymdeithasol

Meini Prawf Asesu
Gall y dysgwr: 
1.5.1. Werthuso’n bersonol ar ddadansoddi mewn asesiadau gwaith cymdeithasol trwy adfyfyrio beirniadol.
1.5.2. Werthuso arfer personol o ddadansoddi mewn asesiadau gwaith cymdeithasol i adnabod cryfderau a meysydd dysgu a datblygiad.
1.5.3. Gynhyrchu cynllun dysgu a datblygu proffesiynol ei hun.

Canlyniad Dysgu
· Cydweithio ag unigolion sydd angen gofal a chymorth, eu gofalwyr a gweithwyr proffesiynol eraill
2.3. Adfyfyrio’n feirniadol ar waith cydweithredol ei hun
3.2. Rheoli eich rôl fel gweithiwr cymdeithasol mewn sefyllfaoedd gynyddol gymhleth 

Meini Prawf Asesu 
Gall y dysgwr: 
2.3.1 - Adfyfyrio'n feirniadol ar ei berfformiad ei hun wrth gydweithio, gan nodi arfer da ac agweddau  i'w datblygu, wrth gydweithio gyda: phobl ag anghenion gofal a chymorth, gofalwyr, eiriolwyr, cydweithwyr a gweithwyr proffesiynol eraill.
3.2.8. - Ddefnyddio goruchwyliaeth a mentora i ystyried a rheoli ymyriadau a barn broffesiynol mewn sefyllfaoedd cymhleth
3.2.9. - Adfyfyrio'n feirniadol ar berfformiad ei hun mewn sefyllfaoedd cymhleth i:
• Nodi arferion da
• Nodi agweddau o ymarfer y mae angen eu datblygu
• Ddatblygu a chryfhau gwytnwch personol

Canlyniad Dysgu
· Cymhwyso barn broffesiynol mewn sefyllfaoedd cynyddol gymhleth

3.7. - Ymarfer atebolrwydd proffesiynol mewn sefyllfaoedd cynyddol gymhleth
Assessment criteria 
Gall y dysgwr:
3.7.3. Ddefnyddio goruchwyliaeth ac arweiniad i adfyfyrio'n feirniadol ar: 
• Atebolrwydd proffesiynol 
• Ddatblygiad proffesiynol


Atodiad 2
Argymhellion ar gyfer yr adolygiad datblygiadol
· Bydd eich gofynion datblygiad proffesiynol yn unigryw i chi, er y gallai fod rhai themâu cyffredin.
· Rhaid i chi fyfyrio ar rywbeth o dan bob un o'r tri chanlyniad dysgu GCC.
·  Byddwch yn edrych yn ôl ar hyn yr oeddech wedi nodi yn Rhan 1 Tasg 1) ar ddiwedd y portffolio, ceisiwch feddwl yn ofalus am yr hyn y gellir ei gyflawni yn ymarferol o fewn blwyddyn.
· Byddwch yn greadigol; Ystyriwch ddulliau Dysgu sy'n berthnasol i chi e.e. cysgodi cymheiriaid, cyfarfodydd tîm ac ati, yn ogystal â chynnwys hyfforddiant, goruchwyliaeth ac ymchwil.
· Ystyriwch eich arddull ddysgu eich hun a'r ffordd orau y gallwch ddiwallu anghenion dysgu mewn perthynas â'r canlyniadau hyn e.e. arsylwi, rhoi cynnig arni, ymchwilio, trafod ac ati.
· Mae angen i chi ddarparu cyfeirnodau academaidd yn yr adran hon a rhaid i chi ddefnyddio model myfyriol cyfeiriedig.

Atodiad 3

Geiriau ac ymadroddion defnyddiol sy'n annog
Ysgrifennu Adfyfyriol 
Geiriau ac ymadroddion all eich helpu i ysgrifennu’n adfyfyriol:
· Yn flaenorol, ar y pryd, i ddechrau, yn ddiweddarach, wedi hynny, i ddechrau….
· Meddyliais (Ni feddyliais)
· Teimlais (Nid oeddwn yn teimlo)
· Gwybod (Nid oeddwn yn gwybod) 
· Sylwais (Ni sylwais)
· Holais (Nid oeddwn yn cwestiynnu)
· Sylweddolais (Nid oeddwn yn sylweddoli).
Canlyniadau:
· Wedi darllen, profi, cymhwyso, trafod, dadansoddi, dysgu...
· Teimlaf ... meddyliaf... sylweddaf... ystyriaf... rwy’n gwybod... dof i’r casgliad...yn ogystal…ystyriaf ym mhellach… yn allweddol…

Atodiad 4
Awgrymiadau ar gyfer datblygu ysgrifennu adfyfyriol yn eich portffolio
· Datblygwch ddrafft cynnar gan adolygu, golygu ac ailddatblygu yn rheolaidd
· Dangoswch ddefnydd o’r hunan wrth ysgrifennu
· Gall cadw dyddiadur adfyfyriol fod yn ddefnyddiol, gallwch ysgrifennu'r profiad fel dyddiadur ac yna dewis y darn gorau o adfyfyrio i'w gynnwys mewn gwaith academaidd
· Datblygu ehangder deal drwy ddangos sut mae ystod o wybodaeth wedi effeithio ar eich ymarfer
· Cwestiynu rhagdybiaethau a dealltwriaeth cychwynnol
· Dechreuwch gyda phrofiad personol, myfyrio, datblygu'r ddadl ac yna cyysylltu’r ddadl gyda ffynonellau academaidd
· Myfyriwch ar yr hyn a aeth yn dda a beth na aeth gystal, yn ogystal â beth y gallech ei newid yn y dyfodol
· Peidiwch ag anghofio cynnwys myfyrio ar ganlyniadau
· Defnyddiwch fodel i adfyfyrio
· Ceisiwch ddewis pwynt canolog yn unig - nid yr ymyrraeth gyfan.

Atodiad 5
Rhagor o wybodaeth am Theori Adfyfrio Beirniadol

Y daith o adfyfyrio tuag at atgyrchedd:
https://www.youtube.com/watch?v=6UxggX6M1eg

Mae 4 prif draddodiad sy'n archwilio syniadau mwy cymhleth ar theori adfyfyrio'n feirniadol. Sef:

Y dull adfyfyriol sy'n awgrymu:
• Mae theori yn ymhlyg o fewn ymarfer
• Mae'n anodd ymchwilio i ymarfer proffesiynol
• Mae ymarfer proffesiynol yn cael ei wella drwy gau'r bwlch rhwng yr hyn sy'n cael ei ymarfer yn ymhlyg ac yn echblyg
• Anghysondebau rhwng rhagdybiaethau am ymarfer ymhlyg ac echblyg
Gellir defnyddio'r theori hon i:
• Gwerthuso ymarfer
• Ymchilio ymarfer cymhleth
• Datblygu theori ymarfer

Cwestiynnu Atgyrchol:

• Mae pob agwedd yn dylanwadu ar ein hymchwil a'n gwybodaeth
• Sut rydym yn creu gwybodaeth
• Rydym yn offer ymchwil ac Ymchwil ein hunain
• Mae ein tybiaethau yn dylanwadu ar wybodaeth rydym yn ei chreu ac yn credu ynddi

Mae Ôl-foderniaeth a Dad-adeiladu yn cwestiynu y:

• Cysylltiad rhwng gwybodaeth a grym
• Cwestiynu'r rhagdybiaeth mai dim ond 'un gwir' sydd
• Credoau 'un gwir' yn aml yn cuddio pŵer
• Mae iaith a chyfathrebu yn cynnal "un gwir"
• Pwysigrwydd defnydd iaith
• Sut rydym yn meddwl

Mae Theori Gymdeithasol Feirniadol yn trafod:

• Cysylltiadau rhwng profiad personol a chyd-destun cymdeithasol ehangach
• Sut maent yn cyd-blethu mewn cyd-destun proffesiynol i lywio gwybodaeth a gweithredu
• Mae pŵer yn bersonol brofiadol ac wedi'i adeiladu'n gymdeithasol
• Rydym yn mewnoli credoau sy'n cadw pŵer
• Gall credoau ein cyfyngu, yn enwedig os yn rhan o grŵp ymylol

Efallai bod gennym ragdybiaethau sy'n gweithio yn erbyn yr hyn yr ydym am ei gyflawni i ddefnyddwyr gwasanaeth, neu i ni'n hunain, sy'n cael eu dad-grymuso mewn rhyw ffordd.
• Efallai y bydd angen i ni newid ein rhagdybiaethau i fod yn llai cyfyngedig 
• A oes unrhyw fylchau neu wrthddywediadau rhwng yr hyn rwy'n dweud fy mod yn ei wneud a'r hyn a awgrymir gan yr hyn rwy'n ei wneud?
• Sut wnes i ddylanwadu ar y sefyllfa drwy:
• Fy mhresenoldeb a'm gweithredoedd?
• Fy rhagdybiaethau?
• Canfyddiad pobl eraill ohonof?
• Sut roeddwn i'n teimlo?


Cyfeirnodau Defnyddiol: -
· Biggs, J. (1999) Teaching for Quality Learning at University. Buckingham: Society for Research into Higher Development.
· Bolton G, G. (2001): ‘Reflective Practice ‘Writing and Professional Development’. London/Thousand Oaks: Paul Chapman Publishing Ltd/Sage.
· Borton, T. (1970) Reach, Teach and Touch. London:  McGraw Hill.
· Boud, D, Keogh, R. and Walker, D (1985) Reflection: Turning experience into learning. London: Kogan Page. 
· Dewey, J. (1933) How we think: A restatement of the relation of reflective thinking to the educative process. Boston: DC Health.
· Fook and Gardner (2007): ‘Practising Critical Reflection’. OU Press.
· Gibbs, G. (1988) Learning by Doing: A Guide to Teaching and Learning Methods. Oxford: Further Education Unit Oxford Polytechnic. 
· Jasper, M. (2013). Beginning Reflective Practice. Andover: Cengage Learning.
· Korthagen, F. (2001) A Reflection on reflection. In Korthagen, F. Linking Practice and Theory: The Pedagogy of realistic teacher education. New Jersey: Lawrence Erlbaum Associates
· Mezirow, J. (1981) A Critical Theory of Adult Learning and Education. Adult education 32, pp. 3-23.
· Schon, D. (1983) The Reflective Practitioner: How Professionals think in action. London: Temple Smith.

Based on: Borton 1970 and Driscoll 1994 (cited in Cottrell 2011 p.221).





